PATVIRTINTA

Šiaulių rajono savivaldybės tarybos

2022 m. kovo 22 d. sprendimu Nr. T-69

**ŠIAULIŲ R. KURŠĖNŲ MENO MOKYKLOS**

**2021 METŲ VEIKLOS ATASKAITA**

**I SKYRIUS**

**STRATEGINIO PLANO IR 2021 METŲ METINIO VEIKLOS PLANO ĮGYVENDINIMAS**

**Bendroji informacija**

Šiaulių r. Kuršėnų meno mokyklos (toliau – Mokykla) paskirtis – padėti mokiniams įgyti menines (muzikos ir dailės srities) kompetencijas, ugdantis pagal formalųjį švietimą papildančio ugdymo (toliau – FŠPU) bei neformaliojo vaikų švietimo (toliau – NVŠ) programas. Ugdymo procesas organizuojamas pagal akredituotas ir patvirtintas Mokyklos direktoriaus įsakymais ugdymo programas: 19 – pradinio muzikinio ugdymo, 17 – pagrindinio muzikinio ugdymo, 3 – dailės pradinio, pagrindinio, išplėstinio ugdymo, 14 – muzikos mėgėjų muzikinio ugdymo, 9 – išplėstinio muzikinio ugdymo, 1 – ankstyvojo ugdymo, 1 – dailės neformaliojo suaugusiųjų, 4 – muzikos neformaliojo suaugusiųjų, 11 – antro pasirenkamo instrumento programų, 3 – teorinių disciplinų programos.

Mokinių skaičius per pastaruosius penkerius mokslo metus:

|  |  |
| --- | --- |
| Mokslo metai | Spalio 1 d. |
| Mokiniai | Pokytis |
| 2017–2018 | 304 | +9 |
| 2018–2019 | 301 | - 3 |
| 2019–2020 | 300 | -1 |
| 2020–2021 | 324 | +24 |
| 2021–2022 | 361 | +37 |

 Mokykloje dirba 42 darbuotojai (pedagoginiai ir nepedagoginiai), etatų skaičius neviršija didžiausio leistino etatų skaičiaus, patvirtinto Šiaulių rajono savivaldybės tarybos 2020 m. gruodžio 22 d. sprendimu Nr. T-369 ,,Dėl Šiaulių rajono savivaldybės švietimo įstaigų darbuotojų etatų, finansuojamų iš savivaldybės biudžeto lėšų, normatyvų patvirtinimo“ aktualios redakcijos ir Šiaulių rajono savivaldybės tarybos 2020 m. birželio 2 d. sprendimu Nr. T-196 ,,Dėl Šiaulių rajono savivaldybės švietimo įstaigų vadovų pareigybių skaičiaus ir jų finansavimo šaltinių nustatymo“.

Visų mokytojų profesinė kvalifikacija atitinka kvalifikacinius reikalavimus.

|  |  |
| --- | --- |
| Mokytojų skaičius | Kvalifikacinė kategorija |
| Mokytojas | Vyresnysis mokytojas | Mokytojas metodininkas | Koncertmeisterismetodininkas | Vyresnysiskoncertmeisteris |
| 36 | 6 | 15 | 12 | 2 | 1 |

2021 m. gruodžio 31 d. duomenimis, darbuotojų kasmetinių atostogų likutis neviršija teisės aktais nustatyto atostogų dienų skaičiaus per metus.

**Strateginio plano ir 2021 metų metinio veiklos plano įgyvendinimas**

Įgyvendinant Mokyklos strateginio plano 2020–2022 m. prioritetines sritis 2021 m. Mokyklos veiklos plane iškelti trys tikslai: ***ugdymo žinios – pagrindinis dėmuo kompetencijų ugdyme*,*mokyklos lygmuo – mokyklos bendruomenės lygmuo*, *bendravimo kultūros ir sveikos aplinkos kūrimas mokykloje.*** Šių tikslų įgyvendinimui 2021 metų veiklos plane numatyti ir realizuoti uždaviniai ir priemonės.

**1 tikslas. Ugdymo žinios–pagrindinis dėmuo kompetencijų ugdyme.**

|  |
| --- |
| **1.1. uždavinys**. **Užtikrinti ugdymo programų vykdymą ir paslaugų pasiūlą mokykloje ir naujose Šiaulių rajono vietovėse.** |
| ◄ Parengtos ir ITC akredituotos naujos programos: skrabalų pradinio ugdymo programa (toliau – PRUP), skrabalų muzikos mėgėjų ugdymo programa (toliau – MMUP), trimito neformaliojo ugdymo programa (toliau – NFUP), solinio dainavimo pagrindinio ugdymo programa (toliau – PGUP) V–VIII klasėms, mušamųjų instrumentų pagrindinio ugdymo programa (toliau – PGUP) V–VIII klasėms, antro pasirenkamo instrumento saksofono pagrindinio ugdymo programa (toliau – PGUP) V–VIII klasėms.◄ Parengti ir patvirtinti teorinių disciplinų teminiai planai, individualūs mokinių ugdymo planai, 22 meninių kolektyvų koncertinės programos 2021 metams.◄ Sėkmingai įgyvendintas ,,Gabių ir talentingų mokinių ugdymo (ir skatinimo) tvarkos aprašas“. Sudarytos sąlygos visiems gabiems bei talentingiems mokiniams ir jų mokytojams dalyvauti įvairiuose nuotoliniuose respublikiniuose, tarptautiniuose konkursuose Lietuvoje, Latvijoje.◄ Gabūs ir talentingi mokiniai, dalyvavę konkursuose, atleisti nuo kontrolinių atsiskaitymų, sudaryta galimybė (2 mokiniams) trečiai papildomai savaitinei pamokai, skirtos konsultacijos ir pagalba ugdytiniams birželio mėn. Vaikai, turintys aukščiausius metinius dalykų įvertinimus, laureatai paskatinti Mokyklos direktoriaus padėkomis 2021 m. rugsėjo 1 d. šventėje.◄ Mokiniams sudarytos galimybės lankyti dvi ugdymo programas mokykloje. 2021–2022 m. m. 14 mokinių lankė dvi programas, 1 mokinys – tris programas.◄Atlikta patikra,,Ugdymo kokybės inovatyvumas pamokose“ pagal patikros planą, vertintos ir nuotoliniu ugdymo organizavimo būdu vestos pamokos, kontroliniai atsiskaitymai, egzaminai.◄ Nuo 2021 m. rugsėjo 1 d. atlikta nuotolinė II klasės mokinių tėvų apklausa, dėl pasirenkamo antro instrumento, nuo antros klasės. 12 mokinių pasirinko fortepijono specialybę.◄ Analizuota mokinių, pasirinkusių antrą instrumentą, skaičiaus kaita 2016–2021 mokslo metais. Nuo 2016 m. antru pasirenkamu instrumentu mokosi 80 mokinių. Jie mokosi groti fortepijonu, mušamaisiais instrumentais, kanklėmis, klasikine gitara, saksofonu, skrabalais. 50 proc. mokinių, pasirinkusių antrą pasirenkamą instrumentą, baigia pagrindinio ugdymo programą.**◄**Sėkmingai įvaldyta virtuali „Moodle“ aplinka (dailės specialybės) pamokoms, ,,Zoom“, ,,Messenger“, „Youtube“, kurios geriausiai tiko individualioms muzikos specialybių, dailės pamokoms.◄ Suderinti grupiniai ir individualūs tvarkaraščiai nuotoliniam ugdymui. Sukurtos teorinių disciplinų grupės, prisijungimai pamokoms vesti ,,Zoom“ platformoje.◄Pamokos struktūrą stengtasi išlaikyti pagal visas pamokos dalis, daugiau skirta užduočių atlikti raštu, parengti kūrinio vaizdo įrašus atsiskaitymams. Mokiniams paruošti akompanimentų įrašai individualiam darbui namuose, padėjo sėkmingai pasirengti egzaminams.**◄** 2021 m. gegužės 10 d. direktoriaus įsakymu Nr. V-24(1.3) patvirtinta Mokyklos baigimo, kontrolinių atsiskaitymų, keliamųjų egzaminų, baigiamųjų egzaminų vykdymo nuotoliniu būdu tvarka.◄ Mokiniai ir mokytojai aprūpinti kompiuteriais, instrumentais nuotoliniam darbui. ◄ Mokykloje pritaikyta aplinka negalią turinčiam ugdytiniui, kuris mokosi groti mušamaisiais instrumentais.◄ 2021 m. rugsėjo 1 d. Mokyklos ugdymo veikla pradėta Šiaulių r. Voveriškių pagrindinėje mokykloje. Muzikos programose mokosi 34 ugdytiniai. Vaikai mokomi fortepijono, violončelės, klasikinės gitaros, smuiko specialybių, sukurta ankstyvojo ugdymo grupė (14 mokinių). ◄ Padidėjo Ginkūnų vietovės mokinių skaičius – 36. ◄ Kaimo vietovės aprūpintos muzikos instrumentais, pultais, reikalingomis priemonėmis pamokų organizavimui. |
| **1.2. Uždavinys. Siekti kiekvieno ugdytinio pažangos, sėkmės per visuminį kompetencijų ugdymą.** |
| ◄Nuotolinio ugdymo metu tėvai (rūpintojai / globėjai) aktyviai įsijungė į ugdymo proceso organizavimą, aprūpino mokinius muzikos instrumentais, dalyvavo pamokose rengiant mokinių pamokų vaizdo įrašus, tai padėjo mokiniams pasiekti aukštesnių rezultatų. ◄ Mokinių individualios pažangos (toliau – MIP), Gabių ir talentingų mokinių ugdymo (ir skatinimo) tvarkos aprašuose reglamentuota tvarka padėjo įvairių gebėjimų mokiniams patirti mokymosi džiaugsmą, įsivertinti pasiektą rezultatą. Pagrindinio ugdymo mokiniai rašė pusmečių pasiekimų refleksijas, aptarė jas su mokytojais.◄Ugdytiniams sudarytos sąlygos keisti ugdymo programas, jei pastarosios joms per sunkios, keisti kitą instrumentą, atsisakyti antro pasirenkamo instrumento nuo II klasės.◄Nuolat vertinama pagrindinio ugdymo mokinių individuli pažanga Pasibaigus pusmečio atsiskaitymams, egzaminams metodinėje ir mokytojų tarybose aptarti ugdymo rezultatai. Specialybių mokytojai individualiai aptarė mokymosi rezultatus, padarytą pažangą su ugdytiniais ir jų tėvais. Vaikai gebėjo įsivertinti savo pasiekimų lygmenį, Iš 62 iš (89 pagrindinio ugdymo mokinių, pildžiusių individualios pažangos tikslus ir rašiusių refleksijas: 43 mokiniai pažangą padarė , nepadarė pažangos 24 ir 22 mokiniai liko tokios pat pažangos.  |
| **1.3. Uždavinys.** **Kurti šiuolaikiško ugdymo galimybes.** |
| Numatytos 3 išvykos mokiniams: ◄ 2021 m. rugpjūčio 12 d. Kuršėnų meno mokyklos dailės specialybės mokiniai vyko į Pagėgių pasienio užkardą, dalyvavo Valstybės sienos apsaugos tarnybos prie LR VRM Pagėgių pasienio rinktinės Šiaulių pasienio užkardos su partneriais organizuotame projekte „Pažink tikrą pasienietį“. Suorganizuotos 2 kvalifikacijos kėlimo išvykos pedagogams:◄ 2021m. birželio 25 d. „Istorinio paveldo objektų įtaka kultūrinei kompetencijai plėsti ir pritaikyti ugdymo procese“;◄,,Pakėvio dvaras ir jo istorija“. Susipažinta su organizatorių pristatyta programa bei aptartos galimybės mokytojams kartu su ugdytiniais dalyvauti kūrybinėse stovyklose, esamose kultūrinėse erdvėse, taip pat diskutuota apie įvairių erdvių pritaikymą koncertinei veiklai.◄Įgyvendinant nuotolinio darbo patirties sklaidą, mokytojai skaitė 5 pranešimus respublikiniuose seminaruose meno ir muzikos mokyklų mokytojams.   |
| **Tikslas pasiektas,** veiklos įgyvendintos, išskyrus dėl COVID-19 (koronoviruso infekcijos) pandemijos ribojimų neskirtas projektinis stovyklų finansavimas, todėl stovyklų nevyko. Taip pat dvi numatytos išvykos mokiniams į Pagėgių rinktinę neįvyko, dėl pandemijos ir judėjimų ribojimų. |

**2 tikslas. Mokyklos lygmuo - mokyklos bendruomenės lygmuo.**

|  |
| --- |
| **2.1. Uždavinys. Stiprinti mokyklos bendruomenės narių refleksyvumą, dalyvavimą mokyklos gyvenime.** |
| ◄Atlikta apklausa „Ugdymo kokybė karantino laikotarpiu“, tačiau nustojus funkcionuoti IQ online platformai visi duomenys sunaikinti.◄Atlikta apklausos ,,Psichologinė rizika darbe“ analizė, pristatyta mokytojų tarybos posėdyje.◄Atliktas ,,Mokyklos veiklos kokybės vidinis įsivertinimas 2021 m.“. Išvados panaudotos 2022 metų veiklos planui kurti. ◄Vyko kolegų pamokų stebėjimas tiek gyvai, tiek nuotoliniu būdu. Pristatyti pamokų aptarimų, vertinimo protokolai.◄Vyko atviros pamokos: „Balso aparato įveržimo problema, sprendimai“, „Gabių vaikų ugdymas“, respublikinėje nuotolinėje muzikos ir meno mokyklų mokytojų metodinėje konferencijoje „Grojimo pagrindų ugdymas muzikos / meno mokykloje įvairių poreikių vaikams“.Organizuota ir vykdyta metodinė veikla: ◄ Mokytoja Tarptautinio akordeonistų konkurso ,,VILNIUS 2021” respublikinio etapo JURY vertinimo komisijos narė.◄ Šiaulių regiono meno / muzikos mokyklų virtualios diskusijos ,,Nuotolinio ugdymo organizavimo patirtys“.◄ Sukurta respublikinės mokytojų ir mokinių meninės konferencijos „Menas išsaugoti“ kvalifikacinė programa.◄ Patvirtinti mokytojo metodininko S. Žentelio leidiniai: ,,Pratimai išilginiai fleitai“, ,,Pjesės saksofonui altui“, ,,Pjesės fleitai“, ,,Sonatinos fleitai“, atlikta sklaida kitose respublikos meno ir muzikos mokyklose.◄ Sukurtos fonogramos jaunių ir jaunučių chorams bei dainavimo specialybės mokiniams.◄Parengtas metodinis pranešimas ,,Akordeonisto lavinimo aspektai“.◄ Dalyvauta seminare ,,Liaudies muzikos ir šokio raidos aktualijos“.◄ Dalyvauta respublikinėje konferencijoje ,,Šiuolaikinė liaudies instrumentų pedagogika, iššūkiai ir galimybės“.◄ Dalyvauta tautinės muzikos asociacijos ,,Trimitatis“ respublikinė konferencijoje. ◄ Viena mokytoja buvo Šiaulių rajono mokinių kūrybinių darbų konkurso ,,Kalėdinė eglutė“ vertinimo komisijos narė.◄ Dalyvauta Kuršėnų miesto šventėje ,,Rudens Jomarkas“.◄ Organizuota dailės mokytojų kūrybinių darbų paroda ,,Laisvi kurti“.◄ Kurti šventiniai mokyklos ir kt. renginių patalpų apipavidalinimai. ◄Atliktas 36 mokytojų savianalizių įvertinimas. Individualiai aptarta veikla. Sudaryta mokytojų atestacijos programa 2021–2023 metams. Penki mokytojai ruošiasi kelti kvalifikacines kategorijas.◄Mokytojai vidutiniškai 11 dienų metuose tobulino savo kvalifikaciją, kompetencijas: dalykines ir didaktines, psichologines, pažintines.◄2021 m. 35 mokytojai 389 dienas, 2250,5 valandas dalyvavo įvairiuose kvalifikacijos tobulinimo seminaruose, konferencijose, edukacinėse kelionėse.◄100 % mokytojų dalyvavo įvairiuose nuotoliniuose seminaruose, konferencijose, skaitė pranešimus, dalinosi nuotolinio darbo patirtimi. ◄100% mokytojų patobulino skaitmeninio raštingumo įgūdžius, dalyvaudami kvalifikacijos tobulinimo mokymuose.◄ 2021 metais Mokykloje suorganizuoti 9 seminarai ir 2 konferencijos. |
|  |
| **2.2. Uždavinys.** **Stiprinti vaikų saviraiškos poreikių tenkinimą per koncertines programas, konkursus, festivalius.** |
| ◄2021–2022 m. m. II pusmetyje koncertinei veiklai trukdė ilgas nuotolinis darbas, apribojimai dėl COVID-19 (koronoviruso infekcijos) pandemijos. Teko nuotoliniu būdu organizuoti koncertus, sveikinimus.◄Surengtos 5 mokytojų ir mokinių dailės darbų parodos.◄Suorganizuota ir dalyvauta 30 koncertų Šiaulių r. mokyklose, kultūros centruose, sakralinėse vietose. 2020–2021 m. m. 68 ugdytiniai tapo respublikinių, tarptautinių konkursų laureatai, diplomantai, Grand Prix laimėtojai. 129 laureatų diplomai: 17 (5 dailės) – tarptautinių konkursų, 3 – Grant Prix, 4 – diplomantai. 95 – respublikinių konkursų (21 dailės), 10 – apskrities konkursų laureatai. ◄ Mokiniai ir mokytojai aktyviai dalyvauja Šiaulių rajono, Kuršėnų miesto, Šiaulių rajono vietovių, kuriose vykdomas muzikinis ugdymas kaimo bendruomenių, mokyklų, lopšelių-darželių, gyvenime. Vyksta bendri koncertai mokyklose, seniūnijose, bažnyčiose, darželiuose. Ugdytiniai nuolat kviečiami koncertuoti vykstančiuose renginiuose. ***◄*** Pasirašytos 2 naujos sutartys su socialiniais partneriais.◄ 2021 m. vyko 21 bendras renginys kartu su socialiniais partneriais. |
|  |
| **2.3. Uždavinys.** **Aktyvus tėvų įtraukimas į mokyklos gyvenimą, ugdymo procesą ir savalaikės ir tikslingos komunikacijos užtikrinimas.** |
|  |
| ◄Organizuota nuotolinė, informacinė atvirų durų savaitė tėvams ir mokiniams planuojantiems mokytis Mokykloje.***◄*** Tėvai ir mokytojai nuolat bendradarbiavo organizuojant ugdymo procesą, aprūpinant vaikus muzikos instrumentais, dalyvavo mokyklos renginiuose. ***◄***Bendradarbiaujant tėvams su Mokyklos administracija parengta ir pateikta paraiška Vilniaus „ROTARY klubo projektui „Sėkmės inkilėlis“. Mokinė tapo nugalėtoja bei gavo piniginį apdovanojimą instrumentui įsigyti.***◄***Tėvams aktuali informacija teikiama Mokyklos svetainėje bei Facebook paskyroje.Tėvai su visais parengtais mokyklos dokumentais supažindinami mokyklos svetainėse, susirinkimuose, mokyklos skelbimų lentoje, mokinių dienoraščiuose, pokalbiuose su vadovais, specialybių mokytojais. ***◄***2021 m. gruodžio 10 d. antro pasirenkamo instrumento ugdytinių koncertas vyko Mokykloje ,,Aš groju dviem instrumentais“. Pirmą kartą ugdytiniams teko groti du kūrinius skirtingais instrumentais. Daugiausia ugdytinių groja fortepijonu. |
|  |
| **Tikslas pasiektas,** visos planuotos veiklos įgyvendintos. |

**3 tikslas.** **Bendravimo kultūros ir sveikos aplinkos kūrimas mokykloje.**

|  |
| --- |
| **3.1.Uždavinys.Plėsti bendradarbiavimą tarp muzikos ir meno mokyklų, inicijuojant bendras veiklas, stiprinant mokytojų kompetencijas.** |
| ◄Dėl COVID-19 (koronoviruso infekcijos) pandemijos, nuotolinio ugdymo organizavimo ir vyresnių žmonių saugumo, renginiai su Trečio amžiaus universitetu nevyko. Atlaisvinus ribojimus atnaujintos vykdomos veiklos, repeticijos ir pasirengimai konkursui. ***◄*** Bendradarbiaujama su Šiaulių apskrities meno ir muzikos mokyklomis, Šiaulių profesinio rengimo centru, Vilniaus Naujosios Vilnios muzikos mokykla.◄ 7 Mokyklos mokytojai dalyvavo 9 bendruose renginiuose dalinantis gerąja patirtimi su kolegomis iš kitų meno bei muzikos mokyklų.  |
|  |
| **3.2. Uždavinys**.**Plėtoti senas ir kurti naujas mokyklos tradicijas** |
| ◄2021 m. birželio 18 d. 2020–2021 m. m. absolventų mokyklos baigimo šventė vyko Kuršėnų miesto aikštėje. Įteikti 50-os absolventų laidos mokyklos baigimo Lietuvos Respublikos Švietimo mokslo ir sporto ministerijos pažymėjimai, mokyklos baigimo pažymėjimai, padėkos mokiniams pasiekusiems aukštų mokymosi rezultatų. Vyko 2021 metų absolventų ir mokyklos laureatų koncertas. ◄Gabiems ir talentingiems mokiniams, esant poreikiui, skiriama trečia savaitinė specialybės pamoka. Ugdytiniams sudarytos sąlygos dalyvauti net keliuose konkursuose, apmokant dalyvio mokestį, transporto išlaidas vykstant į konkursus. Sudarytos sąlygos konkursuose dalyvauti ir Mokyklos vietovių ugdytiniams. Puoselėjant esamas Mokyklos tradicijas:◄Organizuota Rugsėjo 1-osios šventė, Mokyklos baigimo pažymėjimų įteikimo šventė, Kalėdiniai koncertai rajono vietovėse. ◄Vyko gabiųjų mokinių ir jų tėvų pagerbimo šventė Šiaulių r. savivaldybės kultūros centre. |
|  |
| **3.3. Uždavinys**. **Atnaujinti mokyklos poilsio zonas ir įsigyti naujų IT ugdymo priemonių, instrumentų.** |
| ◄Nuosekliai turtinama Mokyklos materialinė bazė nauja IT įranga, instrumentais. 2021 m. įsigyta: stacionarus kompiuteris su monitoriumi, nešiojamieji kompiuteriai, projektoriai, LED televizorius, klasikinė gitara, akordeonas, mikrofonas, mobili kolonėlė, trimitai, elektrinis pianinas. Vaikų poilsio erdvei įsigyti sėdmaišiai. Mokyklos kabinetai papildyti baldais, kėdėmis, spintomis, gautomis iš rėmėjų. |
| **Tikslas pasiektas,** visos planuotos veiklos įgyvendintos, išskyrus keletą renginių su Trečio amžiaus universitetu dėl COVID-19 (koronoviruso infekcijos) pandemijos, nuotolinio ugdymo organizavimo ir vyresnių žmonių saugumo. |

Lėšos Mokyklos 2021 metų veiklos plano bei formalųjį švietimą papildančių ir neformaliojo vaikų švietimo programų įgyvendinimui:

|  |  |
| --- | --- |
|  | Asignavimų panaudojimas (tūkst. Eur) |
| Priemonės pavadinimas | Pasiekti rezultatai | Asignavimų planas | Asignavimų planas, įskaitant patikslinimus ataskaitiniam laikotarpiui | Panaudotaasignavimų | Panaudota asignavimų nuo asignavimų, nurodytų asignavimų plane, įskaitant patikslinimus ataskaitiniam laikotarpiui, dalis (proc.) |
| 1 | 2 | 3 | 4 | 5 | 6 |
| Didinti vaikų neformaliojo ugdymo prieinamumą Šiaulių rajone (kodas 01 02 09)  | Įgyvendintos 4 formalųjį švietimą papildančios programos ir 6 neformaliojo vaikų švietimo programos |  |  |  |  |
| savivaldybės biudžeto lėšos | 627901,00 | 604951,00 | 604862,62 | 99,99 |
| įstaigos pajamos | 39275,59 | 39275,59 | 36811,42 | 93,73 |
| valstybės biudžeto | 24170,00 | 24170,00 | 24170,00 | 100,00 |

Ataskaitą parengė Mokyklos direktorius Ramūnas Snarskis

\_\_\_\_\_\_\_\_\_\_\_\_\_\_\_\_\_\_\_\_\_